Suaugusieji, laikantys ant rankų vaikus
**Suaugystė** – žmogaus amžiaus tarpsnis tarp paauglystės ir vidurinio amžiaus tarpsnio (20–40 m.). Iš dalies priskiriamas jaunystei.

Suaugystės pradžią žymi lytinė branda. Su ja paprastai pasiekiama asmenybės branda. Įsipareigojama saugusio asmens socialinių užduočių vykdymo, nuosekliai įgijama suaugusio žmogaus socialinė padėtis. Sociologai išskyrė pastarąją socialinių užduočių vykdymo seką: baigiama mokykla, paliekami tėvų namai, patiriami pirmieji lytiniai santykiai, studijos aukštojoje mokykloje, darbo įgijimas, šeimos sukūrimas.

Tačiau intensyvėjant gyvenimo spartai, veikiant įvairiems ekonominiams, politiniams, socialiniams veiksniams, dabar gerokai vėliau tampama ekonomiškai ir socialiai savarankiškais. Be to, plečiasi gyvenimo būdo pasirinkimo laisvė ir įvairovė. Todėl dabar socialinių užduočių vykdymo seka yra labai įvairi: pavyzdžiui, daugeliui išsikėlimas iš tėvų namų nebūtinai yra susijęs su šeimos sukūrimu, dirbti pradedama vėliau, nes dėl didelės konkurencijos prioritetas teikiamas mokslui, kvalifikacijai kelti.

Atsižvelgiant į egzistuojančias normas, galima pastebėti, jog perėjimas iš paauglystės į suaugystę galimas trim būdais. 2010 m. publikuoto ilgamečio sociologinio tyrimo duomenimis (apklausta 808 skirtingų rasių atstovų JAV, iš kurių daugumą sudarė baltaodžiai) abiejų lyčių apsisprendimas studijuoti ir sukurti šeimą nulėmė jų gyvenimo pasirinkimo trajektorijas. Dauguma jų (43 % moterų ir 42 % vyrų) pasirinko įgyti aukštąjį ar aukštesniąjį išsilavinimą bei atidėti šeimos kūrimą vėlesniam laikotarpiui. Kita dalis (29 % moterų ir 32 % vyrų) apklaustųjų pasirinko anksti apsivesti ir susilaukti vaikų iki 25 m. ir tuo tarpu mažiau skyrė dėmesio išsilavinimui. Likusi dalis apklaustųjų (26 % moterų ir 27 % vyrų) pasirinko nesituokti ir taip pat neįgyti profesijos ar aukštojo išsilavinimo.

Istoriškai suaugusio žmogaus skiriamasis bruožas buvo santuoka.

Šaltiniai
---------

1. ↑  Ar tinkamas terminas „suaugystė"? Archyvuota kopija 2022-05-17 iš Wayback Machine projekto. VLKK. Nuoroda tikrinta 2022-05-17.
2. ↑  *Suaugystė*. Lietuvių kalbos naujažodžių duomenynas. Nuoroda tikrinta 2022-05-18.
3. ↑  *Amžius*. Visuotinė lietuvių enciklopedija. Nuoroda tikrinta 2022-05-18.
4. ↑  *Amžiaus tarpsnis*. Visuotinė lietuvių enciklopedija. Nuoroda tikrinta 2022-05-18.
5. 1 2 3  Ūselė, Laura (2011-01-01). „Socialinės brandos sampratos ir turinio problema sprendžiant jaunų pilnamečių (18–20 metų) baudžiamosios atsakomybės klausimą". *Teisė*. **78**: 182–196. doi:10.15388/Teise.2011.0.181. ISSN 2424-6050. Suarchyvuotas originalas 2017-07-03. Nuoroda tikrinta 2022-05-17.
6. ↑  „Adulthood". *Britannica*. Nuoroda tikrinta 2022-05-23.
7. 1 2  Shanahan, Michael J. "Pathways to Adulthood in Changing Societies: Variability and Mechanisms in Life Course Perspective." Annual Review of Sociology, vol. 26, 2000, pp. 667–92,. Accessed 17 May 2022.
8. ↑  Oesterle, Sabrina; David Hawkins, J.; Hill, Karl G.; Bailey, Jennifer A. (2010-09-29). „Men's and Women's Pathways to Adulthood and Their Adolescent Precursors". *Journal of Marriage and Family*. **72** (5): 1436–1453. doi:10.1111/j.1741-3737.2010.00775.x. PMC 2990527. PMID 21113316.`{{cite journal}}`: CS1 priežiūra: PMC format (link)
9. ↑  „Youth". *Europe, 1450 to 1789: Encyclopedia of the Early Modern World*. Nuoroda tikrinta 2022-05-18.